cyanic-selkie/wikianc huggingface dataset:
Antoine Lavoisier
Está considerau el pairi la quimica modelna polos sus detallaus estuyus al tentu: la oxidación de los cuerpus, el fenómenu la respiración animal i la su relación con los procesus d'oxidación, análisis del airi, gastaeru de la balança pa establecel relacionis cuantitativas enas reaccionis quimicas estableciendu la su famosa Lei de conservación de la massa, estuyus en calorimetría, etc.
Teatru romanu
El teatru romanu es una costrución típica el Empériu Romanu, assitiá en tolas províncias del empériu, i que tinia la finaliá e servil pal entelpretaeru d'atus teatralis del periu crásicu.
Teatrus, anfiteatrus i circus romanus
La pulítica e romaniçación de los puebrus conquistaus hizu que se costruyeran teatrus romanus, asín cumu anfiteatrus, circus, forus i templus, con semilaris caraterísticas en tol empériu, dendi Hispania hata Orienti Meyu. Desistin ciertas semehanças entri circus, teatrus i anfiteatrus de l'antigua Roma. Tos se construyerun con los mesmus materialis —piera i morteru romanu— i tinian pol finaliá servil al óciu ciaanu pol meyu el espetáculu. Sin embargu, ca unu tinia huncionis i horma deferentis:
Estrutura el teatru
Las caraterísticas prencipalis del teatru romanu derivarun nun prencípiu e las del teatru griegu, ya que albondas las caraterísticas heneralis de l'arquitetura romana derivan diretamenti de l'arquitetura el periu helenísticu.
Los primerus teatrus se construyerun en maera. Éstus se barrundian endispués de qu'el acontecimientu pal cual huerun costruius acabihara. Una lei empiia costruil teatrus remanentis. Sin embargu, nel 55 edC se costruyó el Teatru e Pompeyu con un templu pa evital la lei.
Con el pasu el tiempu, los teatrus romanus esarrollarun caraterísticas específicas. La mayol parti los teatrus romanus conservaus siguin el moelu arquitetónicu prepuestu pol Vitrubio, costandu e:
- Scenae frons (frenti escénicu), normalmenti compuestu dun dobri ordin de colunas.
- Orchestra: semicérculu assitiau frenti a la escena nel que se sentaban las autoriais.
- Aditus: pasillus lateralis d'entrá a la orchestra.
- Cavea: Estrutura semicerculal ena que, sigún el rangu social, s'assitiaban los espetaoris. Se deviia en ima cavea, media cavea i summa cavea.
- Vomitoria: Entrás aboveás polas que s'aceia a la cávea.
- Porticus post scaenam (Pórticu detrás de la escena): Pátiu porticau con colunas detrás de la escena.
En angunus teatrus puia apoyal la cávea sobri galerias aboveás, mentris qu'en otrus, los arquitetus aprovechaban la laera d'angún lombu pa escaval nella la cávea el teatru.
El teatru pudria cubrilsi con toldus pa protehel a los espetaoris de la llúvia u e la lús el sol.
José María Alcón Olivera
José María Alcón Olivera es un professol, envestigaol i escrebiol estremeñu, autol la primel novela en luenga estremeña: los Requilorios.
Biografía
Alcón Olivera tuvu nacéncia ena villa cacereña de Guiju Galisteu. De quinzeñu se muó pa Caçris, andi estuyó. Se hizu maestru primária.
Rincón de Ballesterus
Rincón de Ballesterus es un bárriu la ciá de Caçris, assitiau 39 km al sul de la ciá, entri los arrayus provincialis de Caçris i Badajós, ena comunidá autónoma d'Estremaúra.
José María Alcón Olivera
Correúra profissional
El 31 de mayu de 2014 participa en el encuentru y la corrobla d'escrebiolis extremeñus veníus d'adentru y juera de la Estremaúra, en Ceclavín (Cáceres).
Rincón de Ballesterus
El su origin es de puebru colonización hundau alreol de 1952 i con 2.903 etárias de chaparreras, alcornoquis i monti baju. Es un puebru chiquininu, tien 219 abitantis censaus nel añu 2006 i una puebración real dun quantu mas de 150.
José María Alcón Olivera
Correúra profissional
Es conociu pol sel el primeru en publical una novela enteramenti en extremeñu: "Requilorios", en 1984. Esta novela omodiegética cuenta la estória Tiu Aleju, enmotau el “estirau”, quien repassa episódius la su destendia via. La obra es una retahila bien añuá de sucessus i pressonagis la Estremaura el sigru passau.
Rincón de Ballesterus
La economia desti puebru se sostriba ena estración de corchu, cria de guarrus de billota i ena olganización de monterias de caça, tantu mayol comu menol.
José María Alcón Olivera
Correúra profissional
Amás de los Requilorios, José María vidu espubricaus várius relatinus. Ena obra Iberia polyglotta se halla la estória El escondíu i ena revista Universo Extremeño el cuentinu Los galápagus de Tio Samuel. Algunas de las páhinas de internet están traducías al extremeñu por él.
En 2003 un cuentu largu suyu formaba parti del libru "La torre de papel" con relatus enas distintas luengas y palras hispanas pubricáu en Galicia cona traducion al castellanu de ca relatu. Tamién en 2007 pubricó una abra de teatru en castellanu con el títulu "El secuestro de las palabras"
Rincón de Ballesterus
Comu estalachis selvícius tien un bal i un comélciu, assitiaus dambus dos ena Praça d'España, amás dun centru entepretación meyu-ambiental, costruiu enas antíguas iscuelas.
José María Alcón Olivera
Correúra profissional
Dece 2009 una nueva edición de "Requilorius", corregía y cone dizonariu ampliáu se pue mercal por internet.
Rincón de Ballesterus
Con un númiru fiju de casas dende qu'el bárriu hue hundau, enos últimus añus l'Almenistración á prencipiau la costrución de 8 viviendas nuevas.
José María Alcón Olivera
Correúra profissional
Enos acabijus del añu 2010 publica una nueva novela en extremeñu: "El revesinu", ena que el lenguaji ara se poni al serviciu de la literatura, no a la contra comu lo jidu en "Requilorios", pa demostral de algún möu la existencia de un dialectu que en otru tiempu se usó cotidianamenti en toa Extremaúra.
Rincón de Ballesterus
Las sus fiestas localis se celebran de horma endependienti a las de Caçris, la romeria es el segundu Domingu Mayu, ondi tolos rinconerus i la genti foriata se van a celebrala nel que din "Rincón Vieju" a unus 2 km del puebru. El patrón de Rincón de Ballesterus es San Isiru Labraol, celebrau el 15 de Mayu, i la patrona Muestra Señora de Guaalupi, el 8 de Setiembri, Dia d'Estremaura.
José María Alcón Olivera
Correúra profissional
Relatus suyus puen enjallalsi tamién enos dos volúminis pubricaus por OSCEC (Organu de Seguimientu y Coordinación del Extremenu y la su Cultura): "La nueva literatura en estremeñu, 2011" y  "La nueva literatura en estremeñu, 2012"
Rincón de Ballesterus
Cordenás geofísicas: UTM ED-50 x:725285,1 y:4342023,51 Usu:29
José María Alcón Olivera
Correúra profissional
Añu 2016, "El Quijote Universal, Siglo XXI" con traducionis a 150 luengas, el capitulu sieti de la segunda parti está traducíu al altuextremeñu por esti autol.
Rincón de Ballesterus
Las ativiais que se puein hazel ena zona son escalá deportiva i senderismu en qualisquiel caminu de los que partin del puebru.
José María Alcón Olivera
Correúra profissional
El su cuentu "La gurulla del coral de tres vueltas" forma parti de la obra: "Cuentos de Iberia" (2019), andi en 15 lenguas peninsularis se relatan estorias escritas por autoris comu Blasco Ibáñez, Rosalía de Castro, Clarín, Carmen de Burgos o García Lorca.
Rincón de Ballesterus
Atijus
Sítiu de Rincón de Ballesterus.
Séneca
Lúciu Aneu Séneca (, [ˈluːkɪʊs anˈnaeʊs ˈsɛnɛka], conociu tamién pol Seneca Iunior) hue un políticu, avogau, filósofu i escrebiol latinu, revolucionariu las letras el sigru I la muestra era.
Via
Séneca nació ena ciá ispana de Corduba unus añinus e. C., entri el añu 4 i el 1 enantis. La su família era de quartus, pretenecienti al ordo equester. S’inora si se trataba duna família hispaniensis (itálicus ahincaus en Hispania) u hispana propiamenti dicha. El su agüelu pol parti mairi hue Marcu Élviu Novatu, la su mairi hue Élvia i el su pairi el inlustri hablaol Séneca el Mayol. Tuvu dos gelmanus, unu mayol, Novatu, i otru chicu, Mela, pairi el pueta Lucanu.
Pol mó su pairi, Séneca diba enhilau a convertilsi nun renombrau políticu en Roma, comu tamién aconteceria conos sus dos gelmanus, quien tamién acuparun cargus emportántis. Assinque aballó pa Roma, an cá la su tia, a bandeal el cursus honorum escomençandu con una rigorosa holmación retólica, estórica i literária, ária ena que campeó su pairi, enos úrtimus añus en que gubernó Agustu. Tuvu pol maestrus representantis de las destintas escuelas filosóficas la epoca: pitagóricus, estoicus i cínicus. De la manu de Átalu i Soción s’empicó a la filosofia, deprendiendu a tenel autarquia espiritual, sel usteru i a gastal el tiempu vagáncia nel escrebieru i la reflessión. D’autoris cumu Vergíliu i Cicerón deprendió los valoris moralis eroicus i el léssicu filosóficu latinu. De mu nuevu remurgaba d’asma i escomençó a desarrollal una bronquiti corónica, tuviendu percujus mu rehuertis i que le hazian vel con otrus ojus la via. Comu Roma no favorecia la su salú, aballó pa Egitu, cona su tia que bia diu con el su mariu, agora prefetu dessa província. Allina deprendió céncias naturalis i geografia, passión de la que enjamás se desapartó.
Con trenta i pocus añus, Séneca, ya de güerta en Roma, pol mé la su tia Élvia, entró en política cumu qüestol pal 33 u 34. Escomençó a arcendel ena su carrera política cumu edil i endispués pretol i abati en paragi el Senau, hueraparti los luzimientus púbricus cumu hablaol i avogau. La fama le hizu crial inviyas ena corti i de que Cláudiu hue nombrau emperaol nel 41 lo desterrarun pa Córciga. El emperaol aprovechó la lex Iulia de adulteriis pol mé la quala se condenaba a la pena muerti a quien cometiera adultériu con angún miembru la família real. Assinque, anque no lo matarun quiziá pola nombreria que tinia, lo avientarun de Roma pa la rúspira Córciga nunus los momentus mas pioris la su via, con dos viyuas rezientis en Roma (la su mairi i la su tia) i un ijinu muertu pocu á.
Desti destierru salió Séneca pol mé d’Agripina, segunda esposa el emperaol, que tinia pensau hazel al cordubés maestru el su iju Nerón. Tácitu, a la escontra, mienta qu'el propósitu no era velequí esti, sinu arroealsi de gentis emportantis paque Británicu, legítimu ereeru, no huera lijiu, sino el su iju Nerón, frutu el enlaci con Cláudiu. Assinque, Séneca, nel 49 comiença a hazelsi maestru precetol Nerón i tamién assessol gubiernu. Passá la décaa precetura real, Séneca alvierti que Nerón no s'estaba convirtiendu nel gubernanti qu’él estaba apreparandu, pos mató al su güen amigu Burru. Quiel dehuyil dessi puestu, pero aguantó unus quantinus añus mas suportandu los crímin i arrepius el galaparullu emperaol. Hartu daquel ambienti, Séneca hue escapás de arretiralsi de la via política i de eicalsi pol enteru al escrebieru, ya viejinu, en destintas fincas itálicas.
Nel 65 se descubri la conjura Pisón pol mé la quala se quiria matal al emperaol. A Séneca se le emprica (sin sabel si de ciertu u no esta endrentu) i pol ordin real se le manda a suicidalsi. Lo mesmu que Sócrati, Séneca espenó nel 65 de holma estoica i valerosa. Sin embargu, comu güen romanu, vidu nel suicídiu una solución provechosa pa la família, polque de sel sentenciau pol Estau i muertu, perdia tolas possessionis que tuviessi, mentris que si se suicidaba, pia la su familia conselval los bienis. Desti jeitu, suicidándusi queaba a la su mujel —la quala tamién ententó matalsi cuertándusi las venas, pero Nerón lo empiyó— i a la su família.
Obra
Séneca hue un autol mu produtivu, albarcandu muchus tipus de génirus i temas: céncia, puesia, geografia, trataus filosóficus, cartas, sátira, consolacionis. Anque las enteracionis tocantis a la su produción mas antígua son de la quartá en Egitu, es possibri qu’el su espíritu filosofaol le pusiera a escrebil ya de nuevinu.
La produción pola qu’es conociu Séneca es pola que l’Antigüeá conselvó: las tragédias, los diálogus, los trataus filosóficus i moralis, las cartas, las Naturales Quaestiones i la sátira contra Cláudiu. Hueraparti destas obras, abemus caquinus i enteracionis dotras obras.
Tragédias
Se compón dun corpus de dies obras poéticas escrebias al mó de tragédias. Prantean un haci enterrogantis, lo primeru pol sel las únicas tragédias latinas conselvás enteras, lo segundu pol escrebil nuna epoca en que la tragédia bia perdiu tol enterés i lo terceru polque no ai certeza de sel escritas toas pol Séneca el filósofu. Que seyan possibrimenti dél se creyin sel nuevi de las dies: la décima, Octauia, de ciertu no es suya, quiziá dangún discípulu u imitaol. Es l’única obra el conjuntu que trata tema romanu (fabula praetexta) i d’estilu neocrássicu. Tamién el Hercules Oetaeus prantea séria duas sobri l’autoria.
Espetus comu el estilu i la visión estoica l’aición i los pressonagis paicin espejal qualquiel tipu pregunta al tentu de si las tragédias huerun compuestas pol cordubés u no, ara, la caréncia testimoñus qu’atestiguin que hue Séneca el autol dellas pon en húiciu la su autoria. Namás Tácitu mienta que Séneca escrebiera carmina "puemas" i Quintilianu que cita un velsu la Medea. Hueraparti dessu, lo que quean son preguntas polas que los filólogus llevan tabaneandu muchu tiempu pa resorvelas.
Anque hueran compuestas siguiendu la huerça las nolmas el géniru i tenel la facurtá sel representabris, es possibri que namás hueran decramás en púbricu, sin escenificación. Las obras rebufan dotrina estoica i moralizanti i s’inora con qué propósitu. Angunus autoris din que pa ensiñal al emperaol Nerón pol mé los exempla "muelus" mitológicus i que, huendu assina las tragédias, hueran siu compuestas nel periodu cortesanu Séneca.
Nellas el autol muestra a los pressonagis en situacionis entrincantis la via tomandu las estórias la mitologia griega. La moral se desprendi del runchaeru i oposición continus entri ratio i furor, es izil, entri razón i locura, compusiendu assín toa una tragédia que no landeal la catarsi, sino el chocazu moral pol mé los prencípius estoicus. Las nuevi tragédias, siempri de duosa cronologia, son:
Diálogus
Los Dialogi son un compéndiu obrinas de temática divelsa de ton filosóficu i moral escrebias a lo largu la via el autol sostribás enas diatribas griegas. Nellas se palra al tentu temas qu’el cristianismu hizu suyus i pol mé los qualis hizun que las prencipalis obras filosóficas desti autol se conselvaran. Bichus comu lleval una via felís, la brevitú desta, la providéncia, el contra las passionis, ec. Junta ellas s’alcuentran enos diálogus velaquí estas obrinas arrepartias en dozi librus:
Al tentu los benefícius
L’obra De Beneficiis hue escrebia pa demuestral la emportáncia el ombri sábiu i la su labol social i umana. Está escrebia en sieti librus.
Al tentu la cleméncia
Está derigia a Nerón i holmó parti el su periodu educaol el emperaol, enos primerus añus desti labutu. Namás abemus de los tres librus el primeru i parti el segundu.
Custionis naturalis
Obra en prosa científica escrebia enos añus retiru que no es estritamenti ténica, meyu filosófica meyu científica.
Cartas moralis a Lucíliu
A Lucíliu Séneca l’escrebió 125 epístulas quandu estaba retirau enos úrtimus momentus de via, amenazau gravimenti de la su malotia, antinu el descubrimientu la conjura.
La Trasholmación en calabaça
La Apocolocyntosis (en griegu sedria algu assina comu la "Encalabaçización") es l’obra mas rala de las conselvás de l’Antigüeá. Se trata duna sátira qu’á dentellás i mordicás hieri la reputación del rezién falleciu emperaol Cláudiu. Parodiandu el géniru estoriográficu, Séneca arremeti contra el emperaol que, muertu, aspera la su apoteosi. Es una muestra la sátira menipea, qu’arrevruja prosa i velsu.
Otras obras
Hueraparti de las riba citás, Séneca escrebió otras muchas obras mas de las que apeninas abemus unus caquinus u conocemus los sus títulus. Son velaquí: De duosa autoria son obras comu Epistulae ad Nouatum fratrem, Epistulae ad Caesonium, Epigramas, De paupertate u Liber de moribus.
Pensaeru
Séneca recebió una holmación variá de las prencipalis escuelas filosóficas el momentu. De maea direta deprendió del pensaeru pitagóricu, estoicu i cínicu. Leyó i conoció mu bien el pensaeru epicúriu. Desti jeitu, el cordubés gastó de ca dotrina lo mas comenienti i lo apricó a los sus escritus. Nellus desfilan ejemprus estoicus, rézius, ejemprus de sacrifíciu pressonal i hacis de citas dotrus autoris cumu Vergíliu u Epicuru. Muchus llegarun a vel en Séneca un nuevu Sócrati, mas polas sus ensiñáncias que pola holma via, anque dambus a dos tuvun mesmu final. Séneca a simpri vista paicia un enraol, pos ná tinia que vel lo que pregonaba cona holma via que llevaba. Se holmó cumu un asceta usteru i en verdá se llegó a hazel el ombri mas ricu i mas famosu Roma. Muchas vezis se defendia desta situación que pa él tinia méritu: consiguil la tranquiliá ánimu i vivil cono ménimu, es izil, sel autárquicu, huendu social, política i almenistrativamenti independienti. Era bien moestu enos sus escritus, de holma que izia que tinia qu’atual comu si otrus grandis ombris dantañu lo estuviessin vegilandu pa assín él portalsi i hazel bien siempri. Essi era unu los consejus qu’a la su vezi da a Lucíliu.
Danguna holma los cristianus vidun enos sus escritus moralis i filosóficus muchus rasgus de los sus própius domas. Assinque, la huerça los sus escritus filosóficus se conselvarun, frenti a los científicus.
Estilu
Séneca escrebió muchu i de holma crara. La su sintassi es frutu el su tiempu, andi el crassicismu deleganti del qu’estilaban los autoris el sigru I e. C., se comprimi, s’encrara i s’achana. Muchas las sus obras son verdaerus ejelcícius retólica. Los farsus Dialogi u las Epistulae, que de talis namás tien el nombri, son muestras testualis de composicionis retólicas enas que se precura defendel una postura a basi de jechal el reol de continu a la mesma idea, dende almiracionis destintas. Gasta muchu de las opinionis dotrus ombris inlustris i sabiosus anterioris a él, citándulus de cabeça, pos le cumpria i sintia sel uti el vigol de la sententia. Assinque los sus brevis periodus sintáticus ofrecin, no frasis i senténcias dotrus ombris namás, sinu suyas própias, precurandu duna mesma idea sacal várias frasis p’arrecordal ena via diária.
Aoristu
El aoristu (en griegu ἀόριστος “endefiniu”) es el tiempu la flession verbal nel que la acion aconteci en un puntu indeterminau el tiempu. Polo general, se palra d’aoristu al respetivi la luenga griega, enque es legau del induropeu.
Aoristu atemáticu
Se caraiterizan pola alternáncia raical grau prenu singulal/grau reduciu prural en temas raicalis monosilábicus i dissilábicus. V. gr.: ἔ-δω-κ-α/ἔ-δο-μεν. Angunus verbus presentan amás un alargaeru morfológicu -k- nel singulal: ἔθη-κ-α/ἔθεμεν (cf. latín fē-c-ī < *fefē-k-ai).
Aoristu intransitivu en –ην i –θην
Un númeru verbus griegus presentan un alargaeru en -ē- con valia estativa dau en otras luengas la rama baltuslava i en latín que endispues conhormarun gran parti de la tercel conjugacion (tacēre, manēre, fulgēre, iacēre). En griegu essus verbus passarun a tenel horma passiva —ἐχάρην pretenecienti a un presenti χαίρω—. Esti enfiju vocálicu en griegu alquirió en muchus verbus una θ d’origin enliosu diendu passu a aoristus en –θην, que hue la terminacion que se generalizó ena conjugacion regulal passiva: ἔλυθην.
Aoristu temáticu
Esti aoristu se caraiteriza por gastal un vocalismu de timbri ĕ/ŏ entre el raical i la desinéncia, estuviendu el própiu raical en grau reduziu. V. gr.: ἔλιπον (tema *leip-/loip-).
Aoristu simáticu
En origin se tratan de verbus atemáticus alternantis. El griegu, a la escontra de luengas comu el sáscritu, generalizó un mesmu tema raical prenu pa tol paradigma: ἔγραψα/γράφω. El morfema caraiterísticu es una -s- entre el raical i la dessinéncia, pero el griegu añiyó, amás, una ă quandu queavan apellá la -s- cona desinéncia con esmiençu consonánticu: ἔ-λυ-σ-μεν → ἐλύσαμεν. El contatu con raical consonánticu criavan grupus inestabris pa la fonética griega —alatrasinu líquida (ἔτεν-σα > ἔτεινα) — i assimilacionis i cambeus gráficus —alatrasinu oclusivas (ἔβλαπσα > ἔβλαψα)—.
Villuercas
Villuercas es una parabra que puei senifical:
Club Deportivo Valdelacalzada
Club Deportivo Valdelacalzada es un equipu fubu d'España, de la ciá de Valdelacarçá en Estremaura. Ubu el su hundaeuru en 1965 i huega ena Trecel devisión española.
Iberdoex
Ogañu la impresa, Doex SL, s'alcuentra hormá pol 30 estacionis i 3 centrus de distribuieru assitiaus enas dos províncias la Comuniá.
Atihus
Iberdoex.com
Officinalis
Etimologia
La parabra vién del términu latinu meyeval opificina, qu'aluspués passó a sel officina, qu'era comu se conocia a la antíguas boticas.
Espéciis
Áin una tupa prantas con angunu d'estus nombris específicus (alrreol 60). Velequí las más conocias:
Vincent Van Gogh
Vincent Willem van Gogh, nolmalmenti Vincent van Gogh, (30 Marzu e 1853 - 29 Húliu e 1890) hue un pintol olandés.
Endispués d'ahodical en angunus labutus, abogó pol golvelsi artista. Se hue a vivil a París col su helmanu, Theo, que hue un tratanti e arti i tuvu conocéncia de abondus artistas famosus que l'ayuun i l'enfruenciun. Duranti la su vía escrebió numirosas cartas a Theo i esti las emburacó toínas. En estas cartas, Van Gogh escrebi al tentu los sus huertis sentimientus pola vía i el arti.
Se muó a la ciá de Arles i vivió con algotru artista, Paul Gauguin. Dambus los dos dicutían alicuandu i una mihina aluspués, Vincent se cuertó un cachinu e la su oreha i se l'indirgó a una prostituta. Los sus pobremas mentalis se gorvierun tan enteosus, c'ubió de sel entelnau nun estitutu mental. 18 mesis endispués se hirió gravienti cuna pistola i espenó alogu dos días. Theo estuvu mu ahuncau pola muerti el su helmanu; se pusu seriaenti enfermu i espenó tamién alogu seis mesis.
Van Gogh namás vendió un cuairu ena su vía puna mísiri cantiá de dineru, peru uguañoti, el su labutu es famosu en tol mundu.
Imiskoumbria
Imiskoumbria (en griegu Ημισκούμπρια [imisˈkubɾia], trescrebiu tamién cumu Imiskoumpria, Hmiskoumpria u Hmiskoumbria) es un populal grupu de hip-hop griegu.
Estória
El grupu nació nel 1993, pero el su primel contratu discográficu lo firmarun cona compañia FM Records. En tolos discus ellus mesmus conponin los temas, escrevin las letras i produzin.
El primel discu que grabarun, 30 χρόνια επιτυχίες, hue discu oru nel primel añu la su espubricacion.
El segundu discu, Ο δίσκος που διαφημίζετε, vendió 500.000 cópias nel 1997, añu en que salió a la calli.
Al sotru añu espubrican el famosu cenzillu Η μαγική τσατσάρα i el su tercel discu Στενές επαφές με 3ς τύπους del que namás vendin 30.000 cópias.
Nel 1999 trocan de discográfica i espubrican el quartu CD, entitulau 2030 con Universal Music.
Del 2004 i con nueva compañia, esta vezi cona mas enportanti en Grécia, Emi, es el discu Γυναικολογίες.
En Diziembri 2005 Universal/Def Jam espubrica un discu recopilatóriu i un DVD conapellau conos sus vídius mas sonaus.
El su últimu trebaju, Η απλή μέθοδος των τριών, con un son mas comercial i bastanti deferenti a tolo de patrás, es del 2006.
Barbaus
Barbaus es un país insulal assitiau entri el mari Caribi i el océanu Atlánticu, pretenecienti a las Antillas Menoris. Se carateriza por sel el trecel país mas desarrollau d'América, endespues namás d'Estaus Unius i Canadá; amás del primel país ena que la huerça la puebracion es de raça negra en promedial un éndici de desarrollu umanu mu altu.
Espermatoddoidi
Un espermatoddoidi es una célula haploidi que costitúyi el gametu masculinu en los animalis. La su hunción es encontral el gametu femeninu pa gorvel a formal una célula diploidi con la que se formará un endividuu nuevu.
El espermatoddoidi humanu, de tipu flageláu y modificáu, tieni dos partis, la molla y el rabu. La molla contieni los cromosomas, mientras qu'el servimientu del rabu es pal movimientu. Áin dos tipus d'espermatoddoidis en el reinu animal. Los flageláus son los que tienin rabu, comu los humanus, pero tamién existin los no flageláus, sin rabu. Drentu los flageláus, además, están los primitivus y los modificáus. Los primitivus son más simplis. Los espermatoddoidis humanus son especialmenti sensiblis al ataqui de radicalis libris y al dañu oxidativu en el ADN.
En la especii humana, los espermatoddoidis se crían drentu las criadiyas en los túbulus seminíferus. Las paredis d'estus túbulus están cubiertas d'espermatogonias que, por meiosis, se hazin espermatoddoidis por meyu d'un processu que se llama espermatogénesis. Comu los espermatoddoidis están mu especializáus y töa l'estructura vali namás que pa aportal el material genéticu, se da en ellus un procesu de diferenciación d'una pazu significancia, eliminandu la huerza los orgánulus que normalmenti áin en una célula y con diferencias en la huerza los que queän.
Aristóteli
Aristótili tuvu nacéncia en 384 a.C. en Estahira, Maceónia, i espenó el 7 e marzu e 322 a.C. en Chalicis, Euboea (Grécia). Hue un filósofu griegu. P'abonda henti que unta Platón hue unu los más emportantis filósofus del pensaeru ociental. Idin c'Aristótili escrebió arreol 150 librus filusóficus.
Entroución
El pairi d'Aristótili, Nicómacu, hue el dotol del Rei Amintas de Maceónia. Endi los 18 hata los 37 añus vivió en Atenas cumu estuyanti e Platón.
Navarrete
Navarrete es un monicípiu assitiau en La Rioja, España. Tini 2.722 abitantis nun ária e 28,49 qm² i una densiá e puebración de 95,54 ab./qm².
Aristóteli
Entroución
Los tres grandis filósofus griegus d'agañu huerun Aristótili, Platón i Sócratis. Platón deprendió con Sócratis, alogu Aristótili deprendió con Platón. Estus tres cavilantis gorvierun la primel filusofía griega enos esmienzus de la Filusofía Ociental cumu la conocemus uguañoti. Aristótili hue maestru e Alehandru Manu, qu'endispúes conquistara prenaenti Orienti Meyu.
El prencipal pensaeru e Platón era que la conocéncia endi los sentius era siempri atorrullá i nu crara. La verdaera conocéncia puei sel consiguiu pol mé el pensaeru el Arma que reñega el mundu terrenal. Namás el arma puei tenel conocéncia de las "Hormas", la maea verdaera en la que son las cosas. El mundu terrenal es namás una cópia d'estas "Hormas" i nu es prefeta.
Aristótili cavilaba duna maea deferenti. Pa él que la conocéncia endi los sentius era más emportanti. Estas cavilacionis se gorvierun las ideas del Métou Centíficu sigrus endispués. La mayoría de lo c'Áristótilis escrebió que conselvamus oi entovía son notas de los sus disculsus i enseñáncias. Angunus de los sus escrius emportantis son Física, Metafísica, Ética pa Nicómacu, Política, Al tentu el Arma, i Puética.
Tamién criticó la teoría atómica. Nu s'embuchaba las teorías de Demócritu al tentu la teoría atómica.
Lóhica
Aristótili tamién escrebió al tentu la Lóhica. La Lóhica es una crasi e pensaeru que mos premitin escrucal si una idea es verdá u farsu. Hata uguañoti, las ideas d'Aristótili de la Lóhica tuvu abonda enfruéncia arreol el mundu.
Estória i enfruéncia del labutu d'Aristótili
La Estória del labutu d'Aristótili endi el inti en que tuvu nacéncia hata el sigru I a.C., nu se conoci mu bien. La leyenda idi que la balburda escritus d'Aristótili se la queó Teofrastu. Teofrastu azonchó las cosas de Aristótili pa protehelas de sel arrepañás u enchamborcás. Huerus atopás denuevu nel añu 70 a.C.
Las Villuercas (comarca)
Las Villuercas es una comarca estremeña assitiá entri los rius Tahu i Guadiana. Toma el nombri de la sierra que la rodea nel suresti la província e Caçris.
Assitiamientu
De orografia montañosa, tiini cumu cimera máisima el picu Villuercas (1.600 m).
Nesta comarca, deviia en deferentis ecosistemas, s'alcuentra una zona de arta montaña, con bosquis caucifólius bien conservaus (castañaris, rebollaris i robrealis). A meya artitú se dan alcornocalis i enas hesas vehetan chaparreras.
Posei tamién una gran fauna holmá pol ciervus, habalís, ganau bovinu, i enas sus zonas mas vílhinis, ehempraris de linci ibéricu. Á siu decrará "Zona d'Especial Proteción de Avis" pa conserval divelsas especis la comarca, ya que costitui un lugal de resiéncia temporal i pará migratória.
Enos sus 1.483,3 qm² vivin 10.354 abitantis.
La su capital es Logrosán, Otras puebracionis d'emportáncia son Berçocana, Cañameru Alia i Guadalupi, ondi s'alcuentra el monastériu de Guadalupi, decrarau Patrimoñu la Umaniá.
Nesta comarca s'alcuentra la mayol cantiá e pinturas rupestris d'Estremaura, i son albondus los restus arqueolóhicus i vestíhius las deferentis curturas qu'án residiu enas sus tierras a través de la estória.
Muerti
La muerti (otrus sinónimus son decesu, dehunción, fallecimientu, óbitu, expiración, perecimientu, fenecimientu, cesación) es un efeutu terminal que resulta de la extinción del procesu homeostáticu nun sel vivu; y con ellu el fin la vía. Puei prouci-si por causas naturalis (vejez, malotia, consecuencia la caena trófica, desastri natural) o inducías (suicidiu, omicidiu, eutanasia, acidenti, desastri meyuambiental).
El procesu de fallecimientu, si bien está totalmenti definíu en angunas de las sus fassis dendi un puntu de vista neurofisiológicu, bioquímicu y méicu, aún no es del tó comprendíu nel su conjuntu dendi'l puntu de vista termodinámicu y neurológicu, y dessistin discrepancias centíficas al respeutu.
René Descartes
René Descartes, (La Haye en Touraine (Indre e Loira, Fráncia; el lugar recibi ogañu el nombri de Descartes nel su onol) el 31 de marçu de 1596 - Estocolmu (Suécia) el 11 de hebreru de 1650), hue un filósofu, matemáticu i fisicu francés, del movimientu el Racionalismu. Está considerau unu los hundaoris la Filosofía modelna.
Via
René era iju de Joaquim Descartes, un nobli consejeru nel Parlamentu de Bretaña, i de Jeanne Brochard qu'espenó un añu endispués la nacéncia de Descartes. Estuyó nel Colegiu de jesuitas de la Flèche hata 1614 i posteriormenti s'alistó nel ejércitu. En 1618 estuvu baju las órdenis de Mauricio de Nassau i al añu siguienti baju las de Maximiliano de Baviera. Golvió a París ondi vivió entri 1625 i 1628. Nessi añu se traslada a vivil a los Paísis Bajus hata 1649 quandu es llamau pola reina Cristina de Suécia pa que le enseñassi matemáticas. Espenó al añu siguienti.
Pichilemu
Pichilemu qu'en luenga mapudungun senifica "Bosqui chiquininu", es un puebru ena zona central de Chili. Tien 12,392 abitantis. Es la capital la Província de Cardenal Caro.
Jenófani
Jenófani de Colofón (en griegu, Ξενοφάνης ὁ Κολοφώνιος, IPA [ksenophánɛːs ho kolophɔ́ːnios]) hue un rassoda, filósofu i teólogu griegu.
Via
Jenófani tuvu nacéncia en Colofón, ciá costera jónia i pátria Minermu, nel 570 e. C. Hue iju de Déssiu u quiziá de Ortomeni, sigún las huentis. Tuvu qu’emigral quandu nuevu pa Sicília de qu'el sátrapa Jarpagu hizu molleal polas armas las ciais jónias d’Ásia minol en nombri Ciru. En Sicília, hormi dis Diógeni Laérciu, vivió en Zancli i en Catánia i se l’atija tamién a Elea, anque no de ciertu. Los dossógrafus lo consieran el hundaol la escuela eleática, tuviéndulu enclusu pol maestru Parménidi sigún los endirguis proceentis d’Aristóteli i su discípulu Teofrastu hechus pol supuestus pahius nel pensaeru, probabrimenti d’intepretacionis posterioris. La verdá es que vivió andurreandu la isla i trapiqueandu paí cumu recitaol enas furrionas aristocráticas, siempri con ánimu libri i sin compricacionis. Se desconoci el tratu que mantuvu con Simónidi de Ceus, quasi de la mesma quinta que Jenófani, pos namás dessisti una referéncia (DK 21 B 21) ena que lo llama "horruñu". Tamién mienta paí a Pitágora, a Tali i a Epiménidi.
Obra
La obra que mos á llegau de Jenófani está, a la escontra la costumbri jónia, en velsu qu’alquiria las holmas el dísticu, del essámetru enclusu paí de yambus. Angunas huentis assiguran llamalsi esta obra Περὶ φύσεως "Al tentu la naturaleza", anque es çorçoleanti esti bichu, pos velequí, una las precupacionis hundamentalis el recitaol de Colofón era la teologia, no la física.
Pensaeru
El pensaeru Jenófani es críticu cona tradición: disprestígia la conceción que se tien los deportistas frenti al trebajaol u el pensaol, arremeti contra los diosis oméricus i consiera que es pol mé el envestigaeru comu se llega al conocimientu, pos los diosis nu hizun entriega dél a los ombris.
Pensaeru teológicu
Jenófanis afilma que los ombris án tiniu el marru de hazel a los diosis comparantis a ellus de má qu'án ahorrau los sus defeutus tamién a los seris supremus. Pa él, a la escontra, aberia un dios qu'en ná huera apaiciu ni a los ombris ni a los diosis la tradición, inmobi i que tó lo sienti i tó lo puei. Esti pensaeru unitáriu i inmobi hizu a la tradición endispués acolleralu al eleu Parménidi.
Pensaeru físicu
El pensaol jóniu creyó al Sol estal holmau pol cachinus de huegu u de nubis inflamás que, veloquí, s’ajuntan tolos dias. Destas mesmas nubis están holmás tolas demás estrellas, arreparandu Jenófani en que dambas a dos cosas —estrellas i Sol— s’alcuentran hechas duna mesma cosa. Eno tocanti a la movición los astrus, assiguró qu’el Sol abança εἰς ἄπειρον pero que pol longol dende la Tierra paici que va jechandu el reol.
Jenófani iju qu’el mari es la huenti el áugua, los airis i los rius. Comparanti al pensaeru minorasiáticu, consieró que tós nacemus de la tierra i el áugua.
Altol
L'altol es el longol vertical dun puntu d'orihin, a otru dau, consierandu el primeru comu nivel ceru (polo heneral se sueli tomal el nivel meiu'l mari).
Cimeras pol continentis
Montis mas artus pol continenti:
Aceera
Aceera es un monicipiu estremeñu de la provincia de Badajós.
Assitiamientu
Aceera está a lau delas dos Orellanas, mas palantri de Navalvillal de Pela pa Villanueva e la Serena. Está assitiau encima dun cotorru qu'ensoma pal riu Gargáligas.
Kélélé
Kékélé es un grupu musical holmau en París, peru que los sus biembrus son d'origin congoleñu. Kékélé senifica "liana" ena luenga lingala. El su héneru prencipal es la rumba congolesa o soukous, con una mescla de rismus congolesis i cubanus traïcionalis (al estilu la Orquesta Baobab). El grupu se holmó en 2001. Tola banda cuenta con onzi músicus: cuatru cantantis, tres quitarristas, un pelcusionista, un baterista, un sassufonista i un acordeonista.
Estesícoru
Estesícoru (en griegu Στησίχορoς) hue un cantautol griegu el sigru VI e. C.
Via
El su nombri de verdá era Tísia, Estesícoru era un moti pola su albeliá derihiendu corus. Gaspaleó pal sigru VI e. C. en Sicília i Sul d’Itália. Son mu poquinus los datus que se tien dél. El artículu la Suda lo has ihu d’Uforbu, Ufemu u, sigún otrus, d’Uclidi, Ietu u Esíodu, lo qual demuestra el pocu alcuerdu qu’abia. Ubu dos helmanus, Elianati i Mamertinu, lehislaol i matemáticu —siguru pitagóricu— al respetivi. Las huentis polo heneral endican qu'era de la ciá siciliana de Ímera, puebrá con colonus hónius i dórius. La própia Suda asseñala qu'otrus crein sel de las Mataurias, nel continenti, hundá polos lócrius. Seya cumu seya, Estesícoru tuvu relación conas dos ciais.
Club Polideportivo Valdivia
Club Polideportivo Valdivia es un equipu fubu d'España, de la ciá de Valdivia en Estremaúra. Ubu el su hundaeuru en 1956 i huega ena Trecel devisión española.
Rhona Shekter
Rhona Shekter es una atrís de cini canadiensi.
Cicerón
Marcu Túliu Cicerón (en latín Marcus Tullius Cicero), (Arpinu 3 d’Eneru el 106 a. C. - †Fórmia 7 Diciembri el 43 a. C.). Políticu, filósofu, escrebiol i hablatol romanu.
Assolutivu
Enas luengas ergativas-asolutivas, el asolutivu es el chascu gramatical gastau pa endical el suhetu enos verbus intransitivus i el ohetu diretu enos verbus transitivus. S'oponi al chascu ergativu, qu'endica el suhetu los verbus transitivus.
Pol sabulugal, nel vascu el sustantivu mutil ("zagal") tini cumu acaberu e asolutivu singulal -a pal suhetu las frasis intransitivas mutila etorri da ("el zagal vinu") i pal ohetu las frasis transitivas Irakasleak mutila ikusi du ("el profesol á viu al zagal"), ena qu'el suhetu tini el acaberu el ergativu -ak.
Cicerón
Via
Cicerón tuvu nacéncia nuna antígua família el Láciu pretenecienti al ordin ecuestri. Dendi moçu muestró qualiais enteletualis estrordinárias. Apartil el 91 a. C. acontina los sus estuyus en Roma hunta su helmanu i sus primus. S’eniciaria ena retólica a manu Licíniu Crasu i Marcu Antóniu i en derechu hunta Múciu Escévola el agul. Hueraparti la hormación retólica i legal, el arpinati alquirió una sólia hormación filosófica rescrecienti el epicúriu Fedru, del estoicu Diodotu i del acaémicu Filón de Larisa. Nel 87 s’atopa con el hablativu Motón de Roas i con el estoicu Posidóniu en Roma, momentu nel qual s’ensota nel estuyu la retólica, la filosofia i las leis, traduhendu várias obras griegas cumu el Ecοnómicu Henofonti, los Φαινόμενα Aratu i angunus diálogus platónicus.
Entri el 79 i el 77 viaha pa Grécia ondi tuvu contautu con angunus los representantis la escuela epicúria i s’enició enos mistérius eleusinus.
De que regressa a Roma se convoa con Teréncia, güervi al labuteu forensi i enceta la carrera política cumu qüestol. Nel 69 es lihiu edil, dos años dispués pretol i en Húliu el 64, consu. Peru contri mas opulaba ena su carrera hurídica, mas s’emputecia cumu políticu.
Cicerón se via ca vezi mas abaldonau i esmanchiliu. Presenció el trunviriatu Pompeyu-Cesa-Crassu i la guerra cevil prevocá tras la muerti Crassu. Endispués dunas ativiais pocu provechosas cumu políticu, abaldonau pol tós, dehuyi de Roma nel 58. Al cabu de mas dun añu nel essíliu, Cicerón regressa a Roma, peru si bien puu arrecuperal los bienis confiscaus pol Clódiu, nu puu, a la escontra, arrecuperal la su enfluéncia política. Cicerón sienti una prohunda nostálhia pola Repúbrica i nu es escapás de adatalsi al muelu tiránicu Cesa, al que sempri tuvu arregañus, de mó que se consagra al escrebieru la filosofia.
Obras
Cicerón hue un prolíficu autol. Es el autol latinu con mas obras conselvás: unas aspécii obras hurídicas, otras filosófica i algotras trataus sobri la hablatória, hueraparti las sus cartas. La su prosa gusta de periodus largus, anque con sintassi olganizá. Amás se le consiera el criaol el lenguahi filosóficu latinu, envrocandu al latín numerosus télminus rescrecientis el griegu i rutilizandu muchus de los ya dessistentis en latín con sintiu metafóricu. Velequí el listau las sus prencipalis obras.
Bibliografia
En castellanu, son asseñalabri las traucionis la eitorial Gredos.
Modern Talking
Modern Talking [ˈmɑːdəɾn ˈtɔːkɪŋ] hue un dúu música eletrónica alemán, holmau pol Thomas Anders i Dieter Bohlen.
Estória
La estória el grupu está marcá polos artibahus i las continas descusionis entri los sus miembrus. Tuvun un gran éssitu ena décaa los 80, al final de la quala el grupu se disolvió, ebiu en gran parti a la poca professionaliá de Thomas Anders, quien llevaba a la su nóvia a los estuyus de gravación. Nu hue hata 1998 quandu se púu vel al grupo uniu pol primel vezi endispués de mas de dies añus, con el discu recopilatóriu Back for Good (Güerta a lo güenu ), a partil del qual otuvierun mu güenus puestus enas listas.
Ingrés
Ingrés es una parabra que puei senifical:
Barca (Sória)
Barca es un monicípiu assitiau ena província de Sória, en Castilla i Lión, España. Tien 113 abitantis nun ária de 44,98 km² i una densiá de puebracion de 2,62 ab./km².
Tierras Altas (Sória)
Tierras Altas es una comarca la província e Sória, en Castilla i Lión, España.
Galassia
Una galassia es un conjuntu d'estrellas, nubis e gas, pranetas, polvu cósmicu, materia oscura y nirgía uníus gravitatoriamenti con una estructura más o menus definía. La palabra «galassia» procedi de los griegus, los cualis atribuían la nacencia d'una galassia a las gotas de lechi esparramás en el universu pola diosa Hera mientras alimentaba al infanti Hercules. La cantidá d'estrellas que forman una galassia es enormi y varía dendi las galassias enanas, con 107, hata las galassias gigantis, con 1014 estrellas. Formandu parti d'una galassia existin subestructuras comu las nebulosas, los cúmulus estelaris y los sistemas estelaris múltiplis.
Históricamenti, las galassias s'án clasificau d'acuerdu a la su forma aparenti (morfología visual). Una forma común es la galassia elíptica que, comu lo indica el su nombri, tié el perfil luminosu d'una elipsi. Las galassias espiralis tién forma circular pero con estructura de brazus curvus envueltus en polvu. Galassias inusualis se llaman galassias irregularis y son, normalmenti, el resultau de perturbacionis provocás pola atración gravitacional de galassias vecinas. Estas interacionis entri galassias vecinas, que puén provocal la husión de galassias, puén inducil l'intensa nacencia d'estrellas. Finalmenti, tenemus las galassias pequeñas, que carecin d'una estructura coherenti y tamién se las llama galassias irregularis.
Según estudius publicaus en 2016, s'estima qu'existin al menus 2 billonis e galassias (dos millonis e millonis) en el universu observabli, estu es, diez vecis más de lo que se creía anteriormenti. La mayoría las galassias tién un diámetru entri cien y cien mil parsecs y están usualmenti separás por distancias del orden d'un millón de parsecs. El espaciu intergalácticu está compuestu por un tenui gas cuya densidá meya no supera un átomu por metru cúbicu. Una hartá las galassias están dispuestas en una jerarquía d'agregaus, llamaus cúmulus, que a la su vezi puein formal agregaus más grandis, llamaus supercúmulus. Estas estructuras mayoris están dispuestas en hojas o en filamentus rodeaus d'inmensas zonas de vacíu en el universu.
S'especula que la materia oscura constituyi el 90 % la massa en la mayoría las galassias. Sin embargu, la naturaleza d'esti componenti no está demostrá, y de momentu apareci solu com'un recursu teóricu pa sustental l'estabilidá observá en las galassias. La materia oscura hue propuesta inicialmenti en 1933 pol astrónomu suizu Fritz Zwicky, pues la rotación observá en las galassias indicaba la presencia d'una gran cantidá de materia que no emitía lus. Sin embargu, existin una hartá otras galassias además la nuestra. ¡Son tantas que aún no amus puíu contaglas a toïtas! El Telescopiu Espacial Hubble observó una cucufati porción del espaciu duranti 12 días y descubrió 10,000 galassias, de tós los tamaños, formas y coloris.
En 1610, Galileo Galilei usó un telescopiu pa estudial la cinta lechosa en el cielu nocturnu llamá Vía Láctea, y descubrió que está compuesta por una inmensa cantidá de pequeñas estrellas. En el año 1755, Immanuel Kant teorizó sobri l'estructura y las agrupacionis d'estrellas en el tratau Historia general la naturaleza y teoría del cielu, basau en un lavutu previu de Thomas Wright. Kant afirmaba que la Vía Láctea era un sistema formau por milis de sistemas solares comu'l nuestru, agrupaus en una estructura d'orden superior, de características similaris a las de los sistemas pranetarius, sensiblementi plana, de forma elíptica, en movimientu de rotación al reor d'un centru y regías pola mesma mecánica celesti. Tamién supusu que, pol puntu de vista dendi el que observamus la Vía Láctea y pola densidá d'estrellas visiblis qu'agrupa, el nuestru sol s'encuentra en el su mesmu planu y forma parti d'ella. Dendi un planteamientu completamenti teóricu, Kant afirmó qu'era lógicu suponel l'existencia d'otrus pranetas y satélitis orbitandu al reor d'otras estrellas, y que debían existil otras «Vías Lácteas» separás a distancias d'un orden e magnitud comparabli al su vastu tamañu. Según el su razonamientu, estas galassias o universus isla teóricus serían visiblis dendi la Tierra comu nubis ovalás de lus tenui, sin que huera posibli distinguil las estrellas individualis drentu d'ellas. Kant las identifica con ciertus tipus e nebulosas, que Pierre Louis Maupertuis describió comu «pequeños lugaris cuya lus es sólu una mijina mayor que la oscuridá del espaciu celestial, toäs ellas con el aspectu d'elipsis más o menus abiertas, peru cuya lus es una hartá más débil que cualquier otra que conozcamus en el cielu».
Hacia el final del sigru XVIII las galassias no avían síu descubiertas. Charles Messier compiló un catálogu (catálogo Messier) que contenía 103 objetus astronómicus que él denominó «nebulosas y cúmulus d'estrellas», seguíu más tardi pol catálogu elaborau por William Herschel, con hata 2.514 nuevus «objetus e espaciu profundu». En 1845, Lord Rosse construyó un nuevu telescopiu y que le permitió distinguil las «nebulosas» elípticas de las circularis. Esti telescopiu permiti guipal de manera parcial pa puel distinguil en argunas d'estas «nebulosas» huentis puntualis individualis de lus, confirmandu de manera parcial las anterioris conjeturas de Kant.
En 1917, Hebert Curtis avía observau la nova S Andrómeda, en la «nebulosa» de Messier M31. Buscandu en los registrus fotográficus, encontró otras 11 novas y observó que, en promeyu, estas novas eran 10 órdenis e magnitud más débilis que las ocurrías en la nuestra galassia. Comu resultau d'esta observación pú predecil que dichas novas se debían encontral a una distancia de 150.000 parsecs. Hebert se convirtió en un célebri defensor de la hipótesis de «universus isla», que sostenía que las «nebulosas espiralis» eran realmenti galaddias independientis.
En 1920 ocurrió el gran debati entri Harlow Shapley y Heber Curtis en tornu a la naturaleza de la nuestra galassia, las «nebulosas espiralis» y la dimensión del universu. Pa defendel la afirmación de que M31 era una galassia externa, Curtis argumentaba que las líneas obscuras observás en dicha «nebulosa» eran similaris a las nubis e polvu que s'observan en la nuestra, Vol. 5 (1925). Usal un nuevu telescopiu le permitió a Edwin Hubble resolvel las partis exterioris d'argunas «nebulosas espiralis» comu colecionis d'estrellas individualis. Más aún, Hubble pú identifical en esas estrellas argunas variablis cefeidas y éstas le permitun estimal la distancia a ichas «nebulosas»: estaban demasiau alejás para sel parti la Vía Láctea. En 1936, Hubble organizó un sistema de clasificación de galassias que entoavía es usau en los nuestros días: la secuencia de Hubble.
El primer intentu de describil la forma que tié la Vía Láctea hue llevau a cabu por William Herschel en 1785, contandu cuidadosamenti el númeru d'estrellas en distintas regionis del cielu. En 1920 Kapteyn, usandu un refinamientu de la técnica empleá por Herschel, sugirió l'imagin d'una pequeña galassia elipsoidal (15 kiloparsecs de diámetru), con el Sol cerca del centru. Con un métodu diferenti, basau en la distribución de cúmulus globularis, realizau por Harlow Shapley, emergió una imagin radicalmenti distinta: un discu planu con un diámetru aproximau de 70 kiloparsecs y con un Sol alejau del su centru. Nengunu los dos análisis tomó en cuenta la absorción la lus y el polvu interestelar presentis en el planu galácticu. Robert Julius Trumpler tomó en cuenta estus efectus en 1930, estudiandu cúmulus abiertus y produciendu l'imagen qu'actualmenti s'acepta de la nuestra galassia: la Vía Láctea es una galassia espiral con un diámetru aproximau de 30 kiloparsecs.
En 1944 Hendrick van de Hulst preíju que, debíu a la presencia d'idrógenu interestelar, puría detectalsi l'emisión de microondas de 21 cm de longol por parti d'esti gas. Esta radiación, detectá en 1951, á permitíu realizal mejoras en el estudiu la dinámica de galassias, en tantu que no es bloqueá pola presencia de polvu. El efectu Doppler pué usalsi pa estudial el movimientu d'esti gas en la galassia. Con la mejora de los radiotelescopius s'án puíu trazal nubis e gas d'idrógenu en otras galassias.